A Társadalmi Esélyteremtési Főigazgatóság 5 fő vezető digitális instruktort keres a területi igazgatóságaira (Debrecen, Kecskemét, Miskolc, Pécs, Székesfehérvár) 2024.12.31-ig tartó határozott idejű szerződéssel.

**Munkakör:** Vezető digitális instruktor

**Feladatok:**

* Közreműködés a képzések tananyagcsomagjainak fejlesztésében, a tananyagok digitalizálásában és a távoktatási keretrendszerben való elhelyezésében, valamint a tananyagok felülvizsgálatában, aktualizálásában;
* Részvétel a távoktatási keretrendszer működtetésében (tanfolyamok létrehozása, résztvevők regisztrációja és képzéshez rendelése) a rendszergazda irányításával: oktatás, képzések adminisztrálása a távoktatási keretrendszerben;
* A távoktatási keretrendszer tanfolyamainak befejezését követő archiválás;
* Oktatás/tutorálás a szolgáltatóhelyeken közreműködő helyi digitális segítőknek szóló képzéseken;
* Rendszeresen online megbeszélések tartása és dokumentálása a szolgáltatóhelyek digitális segítőinek;
* Egyéni támogatás a pályázók digitális segítőinek a távoktatási keretrendszerrel kapcsolatban;
* A digitális instruktorok/digitális segítők/képzésszervező tutorok felkészítése a digitális keretrendszer használatára, folyamatos helpdesk jellegű szolgáltatás biztosítása részükre;
* A program során szervezett képzéseken részt vesznek a tutorálásban (Digitális írástudás és ICDL képzés);
* Közreműködés az ICDL regisztrációban, valamint a vizsgák szervezésében és megvalósításában;
* Helpdesk szolgáltatást végeznek a területükhöz tartozó távoktatási keretrendszerrel felmerülő problémákkal kapcsolatban;
* Rendelkezésre állnak az eseti jelleggel felmerülő informatikai problémák megoldásában (távsegítséggel elhárítható problémák esetén);
* Segédkeznek az új eszközök telepítésében és beállításában (távsegítséggel);
* A regionális workshopok tematikájának, szakmai tartalmának előkészítése, a workshopok moderátori feladatainak ellátása;
* Közreműködnek a havi jelentések adatainak begyűjtésében, összesítésében és továbbításában.

**Elvárások:**

* Felsőfokú iskolai végzettség (lehetőleg informatikai, informatika tanári)
* Referencia informatikai oktatás és tananyag-fejlesztés területén
* Jártasság kép- és audio-video szerkesztő alkalmazások használatában
* B kategóriás jogosítvány
* Jó probléma-megoldó képesség
* Jó kommunikációs készség
* Jó konfliktus-kezelés
* Együttműködés
* Motivációs készség

**A kiválasztásnál előnyt jelent:**

* Informatikatanári végzettség
* Erős informatika ismeretek
* Projekt gyakorlat

**Munkavégzés helyei:**

* 4034 Debrecen, Vámospércsi út 84.
* 6000 Kecskemét, Szolnoki út 20.
* 3518 Miskolc, Erenyő u.1.
* 7634 Pécs, Bázis út 10.
* 8000 Székesfehérvár, Seregélyesi u.123.

**Bér:** Bruttó 700.000 Ft

**Jelentkezés módja:** Kérjük, küldje el önéletrajzát a következő e-mail címre: tamas.ackermann@tef.gov.hu

**Jelentkezési határidő:** 2024.08.31.